
                                                 Nr.23/30/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea plăţii cotizaţiei anuale ce decurge din calitatea României de stat-participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998, trimis cu adresa nr.P.L.x 35 din 23 februarie 2010.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

                                                 Nr.23/30/2010
R A P O R T

asupra proiectului de Lege privind aprobarea plăţii cotizaţiei anuale ce decurge din calitatea României de stat-participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998


În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, cu nr.P.L.x 35 din 23 februarie 2010, pentru dezbatere în fond a proiectului de Lege privind aprobarea plăţii cotizaţiei anuale ce decurge din calitatea României de stat-participant la Acordul multilateral de bază privind transportul internaţional pentru dezvoltarea Coridorului Europa - Caucaz - Asia, semnat la Baku la 8 septembrie 1998.



Proiectul de lege are ca obiect de reglementare aprobarea plăţii cotizaţiei anuale ce decurge din calitatea României de stat-participant la acest Acord ratificat prin Ordonanţa Guvernului nr.2/2000, aprobată prin Legea nr.95/2000, cu modificările ulterioare.


În conformitate cu prevederile Constituţiei României, republicată, Camera decizională pentru acest proiect de lege este Senatul.



Proiectul de lege a fost avizat favorabil de Consiliul Legislativ, cu nr.114 din 16 februarie 2010.



Proiectul de lege a fost avizat favorabil de Comisia juridică, de disciplină şi imunităţi, cu nr.31/95/23.02.2010 şi de Comisia pentru politică externă cu nr.P.L.x 35/02.03.2010.



Proiectul de lege a fost examinat de comisie în şedinţa din data de 9 martie 2010.



La lucrări au fost prezenţi 27 deputaţi din totalul de 27 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor şi Infrastructurii sub conducerea domnului secretar de stat Anton Marin.


În urma dezbaterilor şi ţinând seama de avizul favorabil al Consiliului Legislativ şi al comisiilor de specialitate ale Camerei Deputaţilor, membrii Comisiei pentru industrii şi servicii au hotărât, în unanimitate, să propună plenului adoptarea proiectului de lege in forma prezentată de iniţiator.



Prin obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                         SECRETAR,
                   Iulian Iancu                                            Mircea Marin
Consilieri,

Ioan Bivolaru

Daniel Bădina

